CELEX: 32010D0002
Language: lv
Date: 2009-12-24 00:00:00
Title: 2010/2/: Komisijas Lēmums ( 2009. gada 24. decembris), ar ko atbilstoši Eiropas Parlamenta un Padomes Direktīvai 2003/87/EK nosaka sarakstu ar nozarēm vai apakšnozarēm, kurās pastāv būtisks oglekļa dioksīda emisiju pārvirzes risks (izziņots ar dokumenta numuru C(2009) 10251) (Dokuments attiecas uz EEZ)

5.1.2010   
            
            
               LV
            
            
               Eiropas Savienības Oficiālais Vēstnesis
            
            
               L 1/10
            
         KOMISIJAS LĒMUMS
   (2009. gada 24. decembris),
   ar ko atbilstoši Eiropas Parlamenta un Padomes Direktīvai 2003/87/EK nosaka sarakstu ar nozarēm vai apakšnozarēm, kurās pastāv būtisks oglekļa dioksīda emisiju pārvirzes risks
   (izziņots ar dokumenta numuru C(2009) 10251)
   (Dokuments attiecas uz EEZ)
   (2010/2/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 10.a panta 13. punktu,
   tā kā:
   
               (1)
            
            
               Direktīva 2003/87/EK, kas grozīta ar Eiropas Parlamenta un Padomes Direktīvu 2009/29/EK (2), paredz, ka siltumnīcefekta gāzu emisiju kvotu sadales pamatprincips ir izsoles.
            
         
               (2)
            
            
               Savienība atbalsta vērienīgu starptautisku vienošanos par klimata pārmaiņām, kas paredz ierobežot temperatūras pieaugumu pasaulē līdz 2 °C. Ja citas rūpnieciski attīstītās valstis un pārējie lielākie siltumnīcefekta gāzu emitētāji nepiedalās starptautiskā nolīgumā, var rasties siltumnīcefekta gāzu emisiju pieaugums trešās valstīs, kur uz rūpniecību neattiecas līdzvērtīgi oglekļa dioksīda emisiju ierobežojumi, (“oglekļa dioksīda emisiju pārvirze”), un vājināsies Eiropas Savienības pasākumu vides integritāte un rezultativitāte. Lai novērstu oglekļa dioksīda emisiju pārvirzi, Direktīvā 2003/87/EK noteikts – atkarībā no starptautisko sarunu iznākuma Eiropas Savienība tajās nozarēs vai apakšnozarēs, kurās pastāv būtisks oglekļa dioksīda emisiju pārvirzes risks, piešķir bezmaksas kvotas 100 % apmērā no apjoma, kas noteikts saskaņā ar Direktīvas 2003/87/EK 10.a panta 1. punktā minētajiem noteikumiem.
            
         
               (3)
            
            
               Līdz 2009. gada 31. decembrim un pēc tam reizi piecos gados Komisija, pamatojoties uz Direktīvas 2003/87/EK 10.a panta 14. līdz 17. punktā minētajiem kritērijiem, nosaka sarakstu ar nozarēm vai apakšnozarēm, kurās pastāv būtisks oglekļa dioksīda emisiju pārvirzes risks, turpmāk sauktu par “nozaru un apakšnozaru sarakstu”.
            
         
               (4)
            
            
               Saskaņā ar Direktīvas 2003/87/EK 10.a panta 14. punktu, lai noteiktu nozares vai apakšnozares, kurās pastāv būtisks oglekļa dioksīda emisiju pārvirzes risks, Komisija Eiropas Savienības mērogā novērtē, cik lielā mērā attiecīgajā nozarē vai apakšnozarē atkarībā no iedalījuma līmeņa ir iespējams vajadzīgo kvotu iegādes tiešās izmaksas un netiešās izmaksas, kas radušās, šīs direktīvas īstenošanas rezultātā paaugstinoties elektroenerģijas cenām, iekļaut galaprodukta cenā, nezaudējot būtisku tirgus daļu iekārtām ārpus Eiropas Savienības, kas ir mazāk oglekļa efektīvas. Šo vērtējumu pamatā ir oglekļa vidējā cena saskaņā ar Komisijas ietekmes novērtējumu, kas pievienots Īstenošanas pasākumu paketei attiecībā uz ES mērķiem saistībā ar klimata pārmaiņām un atjaunojamo enerģiju līdz 2020. gadam, un, ja vien tie ir pieejami, dati par tirdzniecību, ražošanu un pievienoto vērtību par pēdējiem trim gadiem saistībā ar katru nozari vai apakšnozari.
            
         
               (5)
            
            
               Saskaņā ar Direktīvas 2003/87/EK 10.a panta 15. punktu nozare vai apakšnozare ir uzskatāma par pakļautu būtiskam oglekļa dioksīda emisiju pārvirzes riskam, ja šīs direktīvas īstenošanas rezultātā radušos tiešo un netiešo papildu izmaksu summa ievērojami – vismaz par 5 % – paaugstinātu ražošanas izmaksas, kuras aprēķina kā daļu no bruto pievienotās vērtības, un ja tirdzniecības intensitāte ar trešām valstīm, kuru aprēķina kā kopējās eksporta vērtības uz trešām valstīm, summētas ar kopējām importa vērtībām no trešām valstīm, attiecību pret kopējo Eiropas Savienības tirgus apjomu (gada apgrozījums plus kopējais imports), ir augstāka par 10 %. Saskaņā ar Direktīvas 2003/87/EK 10.a panta 16. punktu nozare vai apakšnozare ir arī uzskatāma par pakļautu būtiskam oglekļa dioksīda emisiju pārvirzes riskam, ja Direktīvas 2003/87/EK īstenošanas rezultātā radušos tiešo un netiešo papildu izmaksu summa īpaši – vismaz par 30 % – paaugstinātu ražošanas izmaksas, kuras aprēķina kā daļu no bruto pievienotās vērtības, vai tirdzniecības intensitāte ar trešām valstīm, kuru aprēķina kā kopējās eksporta vērtības uz trešām valstīm, summētas ar kopējām importa vērtībām no trešām valstīm, attiecību pret kopējo Eiropas Savienības tirgus apjomu (gada apgrozījums plus kopējais imports), ir augstāka par 30 %.
            
         
               (6)
            
            
               Lai izveidotu sarakstu ar nozarēm vai apakšnozarēm, kurās pastāv būtisks oglekļa dioksīda emisiju pārvirzes risks, oglekļa dioksīda emisiju pārvirzes risku sākotnēji vērtē 3 ciparu līmenī (NACE-3 līmenis) vai attiecīgā gadījumā, ja ir pieejami dati, 4 ciparu līmenī (NACE-4 līmenis). Nozares un apakšnozares nozaru un apakšnozaru sarakstā iekļauj, izmantojot precīzāko NACE aprakstu. Tika atdalītas vairākas nozares NACE-4 līmenī, par kurām konstatēts, ka tajās nepastāv būtisks oglekļa dioksīda emisiju pārvirzes risks, un tika novērtētas vairākas attiecīgās apakšnozares, kuru īpatnību dēļ tika novērota ievērojami atšķirīga ietekme no pārējās nozares.
            
         
               (7)
            
            
               Informācija, kas vajadzīga vērtējumam pēc Direktīvas 2003/87/EK 10.a panta 14. līdz 17. punktā minētajiem kritērijiem, par 2008. gada decembri tika iegūta no dalībvalstīm, Eurostat, publiski un komerciāli pieejamiem avotiem un nozaru asociācijām. Informācija, ko nesniedza dalībvalstis vai citi oficiāli avoti, tika verificēta. Izmantoti arī Eurostat apstrādāti konfidenciāli dati.
            
         
               (8)
            
            
               Par precīzāko, uzticamāko un pārredzamāko CO2 emisiju aprēķinu nozarēs, kuru darbība bija ietverta Direktīvas 2003/87/EK I pielikumā, pirms tika veikti grozījumi ar Direktīvu 2009/29/EK, tiek uzskatīti Kopienas neatkarīgo darījumu uzskaites žurnāla (CITL) dati, un tāpēc tas tika izmantots kā galvenais avots šo sektoru kvotu tiešo izmaksu aprēķināšanā.
            
         
               (9)
            
            
               Attiecībā uz jaunu darbību un siltumnīcefekta gāzu, kas ietvertas 2003/87/EK I pielikumā, ņemot vērā ar Direktīvu 2009/29/EK izdarītos grozījumus, procesa emisijām dažās nozarēs ar ievērojamu skaitu mazu iekārtu vai iekārtu, kas laikposmos no 2005. līdz 2007. gadam un no 2008. līdz 2012. gadam nav ietvertas emisijas kvotu tirdzniecības sistēmā, vai nozarēs, par kurām CITL dati nav pieejami vai kurās emisijas nevar izdalīt NACE-4 līmenī, dati par attiecīgajiem gadiem tika iegūti no dalībvalstīm un no Eiropas Savienības siltumnīcefekta gāzu uzskaites. Attiecībā uz elektroenerģijas patēriņa aplēsēm, ko izmanto, lai aprēķinātu augstāku elektroenerģijas cenu netiešās izmaksas, Eurostat dati nav pieejami, un par uzticamāko avotu uzskatāmi tieši no dalībvalstīm iegūtie dati. Aprēķinot bruto pievienoto vērtību, izmantota Eurostat uzņēmējdarbības struktūras statistika, jo tā uzskatāma par precīzāko avotu. Eurostat Comext datubāzes dati par tirdzniecību starp dalībvalstīm un trešām valstīm ir uzticamākie dati par kopējo eksporta vērtību uz trešām valstīm un importu no trešām valstīm, kā arī kopējo gada apgrozījumu Eiropas Savienībā.
            
         
               (10)
            
            
               Aplēses pamatā izmantota vidējā oglekļa cena atbilstoši Komisijas ietekmes novērtējumam, kas pievienots Eiropas Savienības 2020. gada klimata pārmaiņu un atjaunojamās enerģijas mērķu īstenošanas pasākumu dokumentu pakai (3). Oglekļa cena, kas aprēķināta, izmantojot atbilstošāko scenāriju, ietverot kopīgās īstenošanas un tīrās attīstības mehānisma kredītus, ir EUR 30 par tonnu CO2 ekvivalenta.
            
         
               (11)
            
            
               Lai novērtētu tiešās papildu izmaksas, ko rada Direktīvas 2003/87/EK īstenošana, jāņem vērā kvotu daudzums, kas nozarei būtu jāpērk, ja netiktu uzskatīts, ka tajās pastāv būtisks oglekļa dioksīda emisiju pārvirzes risks. Saskaņā ar minētās direktīvas 10.a panta 11. punktu bezmaksas kvotu apjoms, ko šādām nozarēm piešķir bez maksas, 2013. gadā ir 80 % no daudzuma, kas noteikts saskaņā ar 10.a panta 1. punktā minētajiem noteikumiem, un šīs bezmaksas kvotas ik gadus samazina par vienādu daudzumu, lai 2020. gadā piešķirtu 30 % bezmaksas kvotu un lai 2027. gadā netiktu piešķirtas bezmaksas kvotas. Sākuma punkts līmeņatzīmēm, ko nosaka saskaņā ar 10.a panta 1. punktu, ir nozares vai apakšnozares 10 % efektīvāko iekārtu darbības vidējais rādītājs Eiropas Savienībā 2007. un 2008. gadā, ņemot vērā efektīvākos paņēmienus, aizstājējus un alternatīvus ražošanas procesus.
            
         
               (12)
            
            
               Līmeņatzīmes, ko nosaka saskaņā ar Direktīvas 2003/87/EK 10.a panta 1. punktu, jāpieņem tikai līdz 2010. gada beigām. Tāpēc tiešo izmaksu novērtējumu, pamatojoties uz šīm līmeņatzīmēm, var ņemt vērā, tikai pārskatot nozaru un apakšnozaru sarakstu. Tāpēc, lai noteiktu nozaru un apakšnozaru sarakstu, jāaprēķina kvotu daudzums, kuras jāpiešķir bez maksas. Šos aprēķinus veic Eiropas Savienības līmenī 2013. un 2014. gadam. Šī lēmuma nolūkā veiktās aplēses, kas atspoguļo stingrākās līmeņatzīmju prasības un lineārā samazinājuma faktora piemērošanu, liecina, ka 2013. un 2014. gadā jāpērk 75 % no kvotām nozarēs bez attiecīgā riska.
            
         
               (13)
            
            
               Netiešo izmaksu novērtējuma pamatā ir Eiropas Savienības vidējais emisiju faktors elektroenerģijai 0,465 tonnas CO2/MWh atbilstoši 2008. gada ES klimata pārmaiņu un atjaunojamās enerģijas politikas dokumentu pakā iekļautajai modeļu analīzei (4), kas izmantota, gatavojot Eiropas Savienības 2020. gada klimata pārmaiņu un atjaunojamās enerģijas mērķu īstenošanas pasākumu dokumentu pakai pievienoto Komisijas ietekmes vērtējumu. Vidējās Eiropas Savienības vērtības izmantojums ir adekvāts, jo atbilst prasībai veikt novērtējumu Eiropas Savienības līmenī un atspoguļo faktiskās emisijas, kas ir saistītas ar elektroenerģijas ražošanu Eiropas Savienībā.
            
         
               (14)
            
            
               Saskaņā ar Direktīvas 2003/87/EK 10.a panta 17. punktu sarakstu, ja attiecīgie dati ir pieejami, var papildināt pēc tam, kad ir pabeigts kvalitatīvs novērtējums, ņemot vērā to, kādā mērā konkrētajā nozarē vai apakšnozarē ir iespējams samazināt atsevišķu iekārtu emisiju līmeni vai elektroenerģijas patēriņu, tostarp attiecīgā gadījumā ražošanas izmaksu pieaugumu, ko var radīt attiecīgie ieguldījumi, piemēram, izmantojot visefektīvākos paņēmienus, pašreizējos un prognozētos tirgus rādītājus, tostarp, ja tirgus situācija vai tiešā vai netiešā izmaksu pieauguma rādītāji ir tuvi vienai no robežvērtībām, un rentabilitāti kā iespējamo indikatoru ilgtermiņa ieguldījumiem vai lēmumiem par ražotņu pārvietošanu.
            
         
               (15)
            
            
               Vairākām nozarēm un apakšnozarēm, par kurām uzskatāms, ka tajās nepastāv oglekļa dioksīda emisiju pārvirzes risks, izmantojot Direktīvas 2003/87/EK 10.a panta 14. un 15. punktā noteiktos kritērijus, veikts kvalitatīvais novērtējums. Kvalitatīvais vērtējums galvenokārt tika izmantots nozarēs, kuras nav pietiekami pārstāvētas kvantitatīvajā vērtējumā, un nozarēs, ko uzskata par robežgadījumiem, par kurām trūkst statistikas datu vai tie nav kvalitatīvi, un kurām dalībvalstis vai nozares pārstāvji ir pieprasījuši veikt kvalitatīvo analīzi, pieprasījumu argumentēti pamatojot. Pēc šī vērtējuma dažās nozarēs konstatēts, ka tajās pastāv būtisks oglekļa dioksīda emisiju pārvirzes risks. Papildu nozares un apakšnozares, kas pievienotas sarakstam, izdalītas atsevišķi šī lēmuma pielikuma trešajā sadaļā.
            
         
               (16)
            
            
               Citas nozares un apakšnozares, kas šoreiz laika ierobežojumu dēļ netika pilnībā analizētas vai par kurām trūka datu vai tie nebija pietiekoši kvalitatīvi, piemēram, ķieģeļu un dakstiņu ražošana, pēc iespējas drīz analizēs vēlreiz saskaņā ar direktīvas 10.a panta 13. punktu un atkarībā no analīzes rezultāta pievienos sarakstam.
            
         
               (17)
            
            
               Nozarē “Tekstilmateriālu apdare” (NACE kods 1730) kvalitatīvais vērtējums veikts galvenokārt tāpēc, ka Eiropas Savienības līmenī nav pieejami oficiāli tirdzniecības dati, kas ļautu novērtēt tirdzniecības intensitāti, kā arī tāpēc, ka visas pārējās tekstilmateriālu nozarēs ir izteikti intensīva tirdzniecība. Novērtējuma rezultāti liecina par spēcīgu starptautiskās konkurences spiedienu, ievērojumu ražošanas kritumu Eiropas Savienībā pēdējos gados un negatīvu vai ļoti mazu rentabilitāti vērtējumā ietvertajos gados, tāpēc iekārtu iespējas investēt un samazināt emisijas ir ierobežotas. Pamatojoties uz šo faktoru kopējo ietekmi, konstatēts, ka šajā nozarē pastāv būtisks oglekļa dioksīda emisiju pārvirzes risks.
            
         
               (18)
            
            
               Kvalitatīvais vērtējums veikts nozarē “Finierlokšņu ražošana; saplākšņu, saklātņu, kokskaidu plātņu, kokšķiedru plātņu un citu paneļu un plātņu ražošana” (NACE kods 2020). Novērtējuma rezultāti liecina par ierobežotām iespējām samazināt emisijas, vienlaikus ievērojami nepaaugstinot izmaksas, sarežģītām tirgus īpatnībām, piemēram, augsta cenu sensitivitāte un pieaugoša importa tendence no zemu izmaksu ražotājvalstīm, par ievērojamu papildu izmaksu ietekmi uz rentabilitāti, īstenojot Direktīvu 2003/87/EK, tāpēc iekārtu iespējas investēt un samazināt emisijas ir ierobežotas. Pamatojoties uz šo faktoru kopējo ietekmi, konstatēts, ka šajā nozarē pastāv būtisks oglekļa dioksīda emisiju pārvirzes risks.
            
         
               (19)
            
            
               Kvalitatīvais vērtējums veikts nozarē “Plastmasu primāro formu ražošana” (NACE kods 2416). Ievērojot pašreizējās tirgus īpatnības, novērtējuma rezultāti liecina par spēcīgu integritāti ar citām ķīmiskās rūpniecības nozarēm, par kurām konstatēts, ka tajās pastāv būtisks oglekļa dioksīda emisiju pārvirzes risks; pasaules tirgus cenas neļauj vienpusēji celt cenas, un novēroti pasaules vai Eiropas Savienības tirgus kropļojumi, jo ražotāji dažās trešās valstīs piekopj negodīgu tirdzniecības praksi. Attiecībā uz paredzamajām tirgus īpatnībām – lai gan tirdzniecības intensitāte tuvojas 30 % slieksnim, nozarē vērojams straujš importa kāpums, kas turpinās galvenokārt tāpēc, ka tiek veiktas ievērojamas jaunas investīcijas Tuvajos Austrumos. Pamatojoties uz šo faktoru kopējo ietekmi, konstatēts, ka šajā nozarē pastāv būtisks oglekļa dioksīda emisiju pārvirzes risks.
            
         
               (20)
            
            
               Nozarē “Dzelzs liešana” (NACE kods 2751) kvalitatīvais vērtējums veikts galvenokārt tāpēc, ka Eiropas Savienības līmenī nav pieejami oficiāli tirdzniecības dati, kas ļautu novērtēt tirdzniecības intensitāti, jo galvenie dzelzs liešanas produkti Eurostat Comext datubāzē ir sadalīti dažādās grupās. Novērtējuma rezultāti liecina, ka samazinājuma potenciāls ir ierobežots, jo ar procesu saistītās emisijas daļēji ir neizbēgamas, un ka iespējas investēt samazināšanas tehnoloģijās nav lielas, jo papildu izmaksas, kas rodas, īstenojot Direktīvu 2003/87/EK, ievērojami ietekmē rentabilitāti. Attiecībā uz tirgus īpatnībām – tirgus koncentrācija ir zema, bet klientu nozarēs tā ir augsta. Tas nozīmē, ka nozarei ir maz iespēju absorbēt papildu izmaksas. Tirdzniecības dati no alternatīviem avotiem arī liecina, ka vieglo metālu liešanas produkcijas tirdzniecība kļūst arvien starptautiskāka. Pamatojoties uz šo faktoru kopējo ietekmi, konstatēts, ka šajā nozarē pastāv būtisks oglekļa dioksīda emisiju pārvirzes risks.
            
         
               (21)
            
            
               Nozarē “Vieglo metālu liešana” (NACE kods 2753) kvalitatīvais vērtējums veikts galvenokārt tāpēc, ka Eiropas Savienības līmenī nav pieejami oficiāli tirdzniecības dati, kas ļautu novērtēt tirdzniecības intensitāti, jo galvenie vieglo metālu liešanas produkti Eurostat Comext datubāzē ir sadalīti dažādās grupās. Attiecībā uz tirgus īpatnībām – novērtējuma rezultāti liecina par zemu tirgus koncentrāciju un ievērojamu atkarību no vienas koncentrētas klienta nozares pieprasījuma. Tas nozīmē, ka nozarei ir maz iespēju absorbēt papildu izmaksas. Turklāt vērtējumā ietvertajos gados nozare cieta zaudējumus vai uzrādīja ļoti mazu peļņas maržu, kas negatīvi iespaido iespēju investēt samazināšanas tehnoloģijās un ko papildu izmaksas pasliktinātu vēl vairāk. Tirdzniecības dati no alternatīviem avotiem arī liecina, ka vieglo metālu liešanas produkcijas tirdzniecība kļūst arvien starptautiskāka. Pamatojoties uz šo faktoru kopējo ietekmi, konstatēts, ka šajā nozarē pastāv būtisks oglekļa dioksīda emisiju pārvirzes risks.
            
         
               (22)
            
            
               Veidojot nozaru un apakšnozaru sarakstu, ja ir pieejami attiecīgie dati, jāņem vērā to, kādā mērā trešās valstis, kurām pasaules mērogā ir izšķirošs produkcijas ražošanas īpatsvars nozarēs vai apakšnozarēs, ko uzskata par pakļautām būtiskam oglekļa dioksīda emisiju pārvirzes riskam, ir stingri apņēmušās attiecīgajās nozarēs vai apakšnozarēs samazināt siltumnīcas efektu izraisošo gāzu emisijas un izdarīt to tādā pašā laikposmā un tādā pašā apjomā kā Eiropas Savienība, kā arī to, kādā mērā šajās valstīs esošo iekārtu oglekļa efektivitāte ir salīdzināma ar attiecīgo Eiropas Savienības iekārtu rādītāju. Patlaban šāda apņemšanās ir tikai Norvēģijai, Īslandei un Šveicei, bet šīm valstīm kopā nav izšķirošs produkcijas ražošanas īpatsvars nozarēs vai apakšnozarēs, ko uzskata par pakļautām būtiskam oglekļa dioksīda emisiju pārvirzes riskam. Attiecībā uz oglekļa efektivitāti novērtējumam vajadzīgie atbilstošie dati nav pieejami statistikā izmantoto definīciju nesavietojamības dēļ, kā arī tāpēc, ka kopumā trūkst globālu datu attiecīgajā iedalījumā līmenī un pa nozarēm. Tāpēc Direktīvas 2003/87/EK 10.a panta 18. punktā noteiktie kritēriji neietekmēja nozaru un apakšnozaru sarakstu.
            
         
               (23)
            
            
               Novērtējums, kas kalpoja par pamatu nozaru un apakšnozaru sarakstam, ietvēra visus NACE kodus no 1010 līdz 3720 ieskaitot, t. i., attiecās uz derīgo izrakteņu ieguves rūpniecību un ražošanu. Dažas citas rūpniecības nozares, kas nepieder norādītajiem NACE kodiem, bet uz kuru stacionārajām iekārtām potenciāli attieksies ES ETS noteikumi par oglekļa dioksīda emisiju pārvirzi, Komisija analizēs 2010. gadā. Ja kāda no šīm rūpniecības nozarēm atbildīs Direktīvas 2003/87/EK 10.a panta 14. līdz 17. punktā noteiktajiem kritērijiem, to ikgadējā pārskatīšanā pievienos sarakstam.
            
         
               (24)
            
            
               Saraksts attiecas uz 2013.–2014. gadu, ņemot vērā starptautisko sarunu rezultātus.
            
         
               (25)
            
            
               Veidojot nozaru un apakšnozaru sarakstu, notika apspriedes ar dažādiem interesentiem, tostarp dalībvalstīm, nozaru asociācijām, nevalstiskām vides organizācijām un akadēmisko aprindu pārstāvjiem; informācija par šo procesu publicēta Komisijas tīmekļa vietnē (5).
            
         
               (26)
            
            
               Šajā lēmumā paredzētie pasākumi ir saskaņā ar Klimata pārmaiņu komitejas atzinumu,
            
         IR PIEŅĒMUSI ŠO LĒMUMU.
   1. pants
   Uzskatāms, ka pielikumā minētajās nozarēs un apakšnozarēs pastāv būtisks oglekļa dioksīda emisiju pārvirzes risks.
   Dažas citas rūpniecības nozares, kas nepieder novērtējumā iekļautajiem NACE kodiem (no 1010 līdz 3720 ieskaitot), bet uz kurām potenciāli attieksies ES ETS noteikumi par oglekļa dioksīda emisiju pārvirzi, Komisija analizēs 2010. gadā. Ja kāda no šīm rūpniecības nozarēm atbildīs Direktīvas 2003/87/EK 10.a panta 14. līdz 17. punktā noteiktajiem kritērijiem, to ikgadējā pārskatīšanā pievienos sarakstam.
   2. pants
   Šis lēmums ir adresēts dalībvalstīm.
   
      Briselē, 2009. gada 24. decembrī
      
         
            Komisijas vārdā –
         
            Komisijas loceklis
         
         Stavros DIMAS
      
   
   
      (1)  OV L 275, 25.10.2003., 32. lpp.
   
      (2)  OV L 140, 5.6.2009., 63. lpp.
   
      (3)  http://ec.europa.eu/energy/climate_actions/doc/2008_res_ia_en.pdf
   
      (4)  P. Capros et al., Model-based Analysis of the 2008 EU Policy Package on Climate Change and Renewables, Primes Model – E3MLab/NTUA, 2008. gada jūnijs:
   http://ec.europa.eu/environment/climat/pdf/climat_action/analysis.pdf
   
      (5)  http://ec.europa.eu/environment/climat/emission/carbon_en.htm
   
      PIELIKUMS
      
         Nozares un apakšnozares, kurās atbilstoši Direktīvas 2003/87/EK 10.a panta 13. punktam pastāv būtisks oglekļa dioksīda emisiju pārvirzes risks
      
      1.   NACE-4 LĪMENĪ
      1.1.   PAMATOJOTIES UZ KVANTITATĪVAJIEM KRITĒRIJIEM, KAS NOTEIKTI DIREKTĪVAS 2003/87/EK 10.A PANTA 15. UN 16. PUNKTĀ
      
      
                  
                     NACE kods
               
               
                  Apraksts
               
            
                  1010
               
               
                  Akmeņogļu ieguve un aglomerācija
               
            
                  1430
               
               
                  Minerālo vai ķīmisko mēslošanas līdzekļu ieguve
               
            
                  1597
               
               
                  Iesala ražošana
               
            
                  1711
               
               
                  Kokvilnas tipa šķiedru sagatavošana un vērpšana
               
            
                  1810
               
               
                  Ādas apģērbu ražošana
               
            
                  2310
               
               
                  Koksa ražošana
               
            
                  2413
               
               
                  Citu neorganisko pamata ķīmisko vielu ražošana
               
            
                  2414
               
               
                  Citu organisko pamata ķīmisko vielu ražošana
               
            
                  2415
               
               
                  Mēslošanas līdzekļu un slāpekļa savienojumu ražošana
               
            
                  2417
               
               
                  Mākslīgā kaučuka primāro formu ražošana
               
            
                  2710
               
               
                  Parastās dzelzs un tērauda un ferosakausējumu ražošana
               
            
                  2731
               
               
                  Aukstā stiepšana
               
            
                  2742
               
               
                  Alumīnija ražošana
               
            
                  2744
               
               
                  Vara ražošana
               
            
                  2745
               
               
                  Citu krāsaino metālu ražošana
               
            
                  2931
               
               
                  Lauksaimniecības traktoru ražošana
               
            1.2.   PAMATOJOTIES UZ KVANTITATĪVAJIEM KRITĒRIJIEM, KAS NOTEIKTI DIREKTĪVAS 2003/87/EK 10.A PANTA 15. PUNKTĀ
      
      
                  
                     NACE kods
               
               
                  Apraksts
               
            
                  1562
               
               
                  Cietes un cietes produktu ražošana
               
            
                  1583
               
               
                  Cukura ražošana
               
            
                  1595
               
               
                  Citu raudzētu dzērienu ražošana pēc tehnoloģijas, kas nav destilācija
               
            
                  1592
               
               
                  Etilspirta ražošana pēc raudzēšanas tehnoloģijas
               
            
                  2112
               
               
                  Papīra un kartona ražošana
               
            
                  2320
               
               
                  Rafinēto naftas produktu ražošana
               
            
                  2611
               
               
                  Lokšņu stikla ražošana
               
            
                  2613
               
               
                  Dobu stikla izstrādājumu ražošana
               
            
                  2630
               
               
                  Keramikas flīžu un plākšņu ražošana
               
            
                  2721
               
               
                  Čuguna cauruļu ražošana
               
            
                  2743
               
               
                  Svina, cinka un alvas ražošana
               
            1.3.   PAMATOJOTIES UZ KVANTITATĪVAJIEM KRITĒRIJIEM, KAS NOTEIKTI DIREKTĪVAS 2003/87/EK 10.A PANTA 16. PUNKTA A) APAKŠPUNKTĀ
      
      
                  
                     NACE kods
               
               
                  Apraksts
               
            
                  2651
               
               
                  Cementa ražošana
               
            
                  2652
               
               
                  Kaļķu ražošana
               
            1.4.   PAMATOJOTIES UZ KVANTITATĪVAJIEM KRITĒRIJIEM, KAS NOTEIKTI DIREKTĪVAS 2003/87/EK 10.A PANTA 16. PUNKTA B) APAKŠPUNKTĀ
      
      
                  
                     NACE kods
               
               
                  Apraksts
               
            
                  1110
               
               
                  Naftas un dabasgāzes ieguve
               
            
                  1310
               
               
                  Dzelzs rūdu ieguve
               
            
                  1320
               
               
                  Krāsainā metāla rūdu ieguve, izņemot urāna un torija rūdas
               
            
                  1411
               
               
                  Dekoratīvo vai būvniecībā izmantojamo akmens materiālu ieguve
               
            
                  1422
               
               
                  Mālu un kaolīna ieguve
               
            
                  1450
               
               
                  Citu derīgo izrakteņu ieguve, citur neminēta
               
            
                  1520
               
               
                  Zivju un zivju produktu pārstrāde un konservēšana
               
            
                  1541
               
               
                  Nerafinētu eļļu un tauku ražošana
               
            
                  1591
               
               
                  Dzeramu alkoholisko dzērienu ražošana, izmantojot destilāciju
               
            
                  1593
               
               
                  Vīnu ražošana
               
            
                  1712
               
               
                  Vilnas tipa šķiedru sagatavošana un vērpšana
               
            
                  1713
               
               
                  Ķemmdzijas sagatavošana un vērpšana
               
            
                  1714
               
               
                  Linu tipa šķiedru sagatavošana un vērpšana
               
            
                  1715
               
               
                  Zīda šķeterēšana un sagatavošana, ieskaitot no atsukām iegūto zīdu, un sintētisko vai mākslīgo pavedienu dzijas šķeterēšana un teksturēšana
               
            
                  1716
               
               
                  Šujamo diegu ražošana
               
            
                  1717
               
               
                  Citu tekstilšķiedru sagatavošana un vērpšana
               
            
                  1721
               
               
                  Kokvilnas materiālu aušana
               
            
                  1722
               
               
                  Vilnas materiālu aušana
               
            
                  1723
               
               
                  Ķemmdzijas materiālu aušana
               
            
                  1724
               
               
                  Zīda materiālu aušana
               
            
                  1725
               
               
                  Citu tekstilmateriālu aušana
               
            
                  1740
               
               
                  Pašūtu tekstilizstrādājumu ražošana, izņemot apģērbu
               
            
                  1751
               
               
                  Paklāju un grīdsegu ražošana
               
            
                  1752
               
               
                  Tauvu, virvju, auklu un tīklu ražošana
               
            
                  1753
               
               
                  Neaustu materiālu un šādu materiālu izstrādājumu ražošana, izņemot apģērbu
               
            
                  1754
               
               
                  Citu tekstilmateriālu ražošana, citur neminēta
               
            
                  1760
               
               
                  Trikotāžas materiālu ražošana
               
            
                  1771
               
               
                  Trikotāžas zeķbikšu ražošana
               
            
                  1772
               
               
                  Puloveru, jaku un līdzīgu izstrādājumu ražošana
               
            
                  1821
               
               
                  Darba apģērbu ražošana
               
            
                  1822
               
               
                  Citu virsdrēbju ražošana
               
            
                  1823
               
               
                  Apakšveļas ražošana
               
            
                  1824
               
               
                  Citu apģērbu un piederumu ražošana
               
            
                  1830
               
               
                  Kažokādu apdarināšana un krāsošana; kažokādas izstrādājumu ražošana
               
            
                  1910
               
               
                  Ādu miecēšana un apdarināšana
               
            
                  1920
               
               
                  Ceļojuma piederumu, somu un līdzīgu izstrādājumu, zirglietu un iejūga piederumu ražošana
               
            
                  1930
               
               
                  Apavu ražošana
               
            
                  2010
               
               
                  Kokmateriālu zāģēšana un ēvelēšana; kokmateriālu piesūcināšana
               
            
                  2052
               
               
                  Korķa, salmu un pinumu materiālu izstrādājumu ražošana
               
            
                  2111
               
               
                  Papīra masas ražošana
               
            
                  2124
               
               
                  Tapešu ražošana
               
            
                  2215
               
               
                  Cita veida izdošana
               
            
                  2330
               
               
                  Kodoldegvielas ieguve un pārveide
               
            
                  2412
               
               
                  Krāsvielu un pigmentu ražošana
               
            
                  2420
               
               
                  Pesticīdu un citu agroķīmisko produktu ražošana
               
            
                  2441
               
               
                  Farmācijas pamata izstrādājumu ražošana
               
            
                  2442
               
               
                  Farmācijas preparātu ražošana
               
            
                  2452
               
               
                  Smaržu un personiskās higiēnas līdzekļu ražošana
               
            
                  2463
               
               
                  Ēterisko eļļu ražošana
               
            
                  2464
               
               
                  Foto ķimikāliju ražošana
               
            
                  2465
               
               
                  Datu nesēju ražošana
               
            
                  2466
               
               
                  Citu ķīmijas produktu ražošana, citur neminēta
               
            
                  2470
               
               
                  Ķīmisko šķiedru ražošana
               
            
                  2511
               
               
                  Gumijas riepu un cauruļu ražošana
               
            
                  2615
               
               
                  Cita veida stikla ražošana un apstrāde, ieskaitot tehniskos stikla priekšmetus
               
            
                  2621
               
               
                  Mājsaimniecības un dekoratīvo keramikas priekšmetu ražošana
               
            
                  2622
               
               
                  Keramikas sanitārtehnisko izstrādājumu ražošana
               
            
                  2623
               
               
                  Keramikas izolatoru un izolācijas piederumu ražošana
               
            
                  2624
               
               
                  Citu speciālo keramikas izstrādājumu ražošana
               
            
                  2625
               
               
                  Citu keramikas izstrādājumu ražošana
               
            
                  2626
               
               
                  Ugunsizturīgu keramikas izstrādājumu ražošana
               
            
                  2681
               
               
                  Abrazīvo materiālu ražošana
               
            
                  2722
               
               
                  Tērauda cauruļu ražošana
               
            
                  2741
               
               
                  Dārgmetālu ražošana
               
            
                  2861
               
               
                  Galda piederumu ražošana
               
            
                  2862
               
               
                  Darbarīku ražošana
               
            
                  2874
               
               
                  Spaiļu, skrūvju stiprinājumu izstrādājumu, ķēžu un atsperu ražošana
               
            
                  2875
               
               
                  Veidotu metāla produktu ražošana, citur neminēta
               
            
                  2911
               
               
                  Dzinēju un turbīnu ražošana, izņemot lidaparātu, automobiļu un divriteņu transportlīdzekļu dzinējus
               
            
                  2912
               
               
                  Sūkņu un kompresoru ražošana
               
            
                  2913
               
               
                  Krānu un ventiļu ražošana
               
            
                  2914
               
               
                  Gultņu, zobratu, sazobes un piedziņas elementu ražošana
               
            
                  2921
               
               
                  Kurtuvju un krāšņu degļu ražošana
               
            
                  2923
               
               
                  Rūpniecisku dzesēšanas un ventilācijas iekārtu ražošana
               
            
                  2924
               
               
                  Citu vispārējas nozīmes mehānismu ražošana, citur neminēta
               
            
                  2932
               
               
                  Citu lauksaimniecības un mežsaimniecības mašīnu ražošana
               
            
                  2941
               
               
                  Portatīvo rokas mašīnu ražošana
               
            
                  2942
               
               
                  Citu metālapstrādes mašīnu ražošana
               
            
                  2943
               
               
                  Citu citur neklasificētu mašīnu ražošana
               
            
                  2951
               
               
                  Metalurģijā izmantojamu mašīnu ražošana
               
            
                  2952
               
               
                  Derīgo izrakteņu rūpniecībā un būvniecībā izmantojamu mašīnu ražošana
               
            
                  2953
               
               
                  Pārtikas rūpniecībā, dzērienu rūpniecībā un tabakas rūpniecībā izmantojamu mašīnu ražošana
               
            
                  2954
               
               
                  Tekstilrūpniecībā un ādas apstrādes rūpniecībā izmantojamu mašīnu ražošana
               
            
                  2955
               
               
                  Papīra un kartona ražošanā izmantojamu mašīnu ražošana
               
            
                  2956
               
               
                  Citu speciālo mašīnu ražošana, citur neminēta
               
            
                  2960
               
               
                  Ieroču un munīcijas ražošana
               
            
                  2971
               
               
                  Mājsaimniecībā izmantojamu elektroierīču ražošana
               
            
                  3001
               
               
                  Biroja iekārtu ražošana
               
            
                  3002
               
               
                  Datoru un citu informācijas apstrādes iekārtu ražošana
               
            
                  3110
               
               
                  Elektromotoru, elektroģeneratoru un elektrības transformatoru ražošana
               
            
                  3120
               
               
                  Elektrības sadales un kontroles iekārtu ražošana
               
            
                  3130
               
               
                  Izolēto vadu un kabeļu ražošana
               
            
                  3140
               
               
                  Akumulatoru, galvanisko elementu un galvanisko bateriju ražošana
               
            
                  3150
               
               
                  Apgaismes ierīču un elektrisko lampu ražošana
               
            
                  3162
               
               
                  Citu elektroiekārtu ražošana, citur neminēta
               
            
                  3210
               
               
                  Elektronlampu un citu elektronisku sastāvdaļu ražošana
               
            
                  3220
               
               
                  Televīzijas un radio raidaparatūras ražošana telefona un telegrāfa līniju sakariem
               
            
                  3230
               
               
                  Televīzijas un radio uztvērējaparatūras, skaņas un attēla ierakstīšanas vai reproducēšanas aparatūras un saistītu preču ražošana
               
            
                  3310
               
               
                  Medicīnisko un ķirurģisko iekārtu un ortopēdisko ierīču ražošana
               
            
                  3320
               
               
                  Ierīču un aparatūras ražošana mērīšanas, kontroles, noteikšanas, navigācijas un citiem nolūkiem, izņemot rūpnieciska procesa kontroles iekārtas
               
            
                  3340
               
               
                  Optisku ierīču un foto aparatūras ražošana
               
            
                  3350
               
               
                  Pulksteņu ražošana
               
            
                  3511
               
               
                  Kuģu būve un remonts
               
            
                  3512
               
               
                  Izpriecu un sporta laivu būve un remonts
               
            
                  3530
               
               
                  Lidaparātu un kosmisko aparātu ražošana
               
            
                  3541
               
               
                  Motociklu ražošana
               
            
                  3542
               
               
                  Velosipēdu ražošana
               
            
                  3543
               
               
                  Invalīdu ratiņu ražošana
               
            
                  3550
               
               
                  Citu transportlīdzekļu ražošana, citur neminēta
               
            
                  3621
               
               
                  Monētu profilēšana
               
            
                  3622
               
               
                  Juvelierizstrādājumu un saistītu izstrādājumu ražošana, citur neminēta
               
            
                  3630
               
               
                  Mūzikas instrumentu ražošana
               
            
                  3640
               
               
                  Sporta preču ražošana
               
            
                  3650
               
               
                  Spēļu un rotaļlietu ražošana
               
            
                  3661
               
               
                  Dārglietu imitāciju ražošana
               
            
                  3662
               
               
                  Suku un slotu ražošana
               
            
                  3663
               
               
                  Citas rūpniecības nozares, citur neminētas
               
            2.   SĪKĀKS DALĪJUMS PAR NACE-4 LĪMENI, PAMATOJOTIES UZ KVANTITATĪVAJIEM KRITĒRIJIEM, KAS NOTEIKTI DIREKTĪVAS 2003/87/EK 10.A PANTA 15. UN 16. PUNKTĀ
      
                  
                     Prodcom kods
               
               
                  Apraksts
               
            
                  15331427
               
               
                  Koncentrēts tomātu biezenis un pasta
               
            
                  155120
               
               
                  Piens un krējums cietās formās
               
            
                  155153
               
               
                  Kazeīns
               
            
                  155154
               
               
                  Laktoze un laktozes sīrups
               
            
                  15891333
               
               
                  Sausais cepamais raugs
               
            
                  24111150
               
               
                  Ūdeņradis (tostarp ūdeņraža ražošana kombinācijā ar sintētisko gāzi)
               
            
                  24111160
               
               
                  Slāpeklis
               
            
                  24111170
               
               
                  Skābeklis
               
            
                  243021
               
               
                  Gatavi pigmenti, blāvotāji un krāsas, emaljas un stiklveida glazūras, aplējumi, šķidrie spīdumi un līdzīgi izstrādājumi; stiklveida friti
               
            
                  24621030
               
               
                  Želatīns un citi tā atvasinājumi; zivju līme (izņemot kazeīna un kaulu līmes)
               
            
                  261411
               
               
                  Lentes, priekšdzija, dzija un kapāti diegi no stiklšķiedras
               
            
                  26821400
               
               
                  Mākslīgais grafīts, koloidāls, puskoloidāls grafīts un to izstrādājumi
               
            
                  26821620
               
               
                  Lobīts vermikulīts; uzpūsti māli; uzputoti izdedži un tamlīdzīgi uzpūstie minerālmateriāli un to maisījumi
               
            3.   NACE-4 LĪMENĪ, PAMATOJOTIES UZ KVALITATĪVAJIEM KRITĒRIJIEM, KAS NOTEIKTI DIREKTĪVAS 2003/87/EK 10.A PANTA 17. PUNKTĀ
      
                  
                     NACE kods
               
               
                  Apraksts
               
            
                  1730
               
               
                  Tekstilmateriālu apdare
               
            
                  2020
               
               
                  Finierlokšņu ražošana; saplākšņu, saklātņu, kokskaidu plātņu, kokšķiedru plātņu un citu paneļu un plātņu ražošana
               
            
                  2416
               
               
                  Plastmasu primāro formu ražošana
               
            
                  2751
               
               
                  Dzelzs liešana
               
            
                  2753
               
               
                  Vieglo metālu liešana